
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 255 

25 Φεβρουάριου 2005 


ΑΠΟΦΑΣΕΙΣ 

Αριθ. Φ/Α/6.4./3270/324 

Καθορισμός της θέσης, της έκτασης και των ορίων Βιο¬ 
μηχανικού Πάρκου (ΒΙ.ΠΑ.) Φαρκαδόνας στα διοικητι¬ 
κά όρια του Δήμου Φαρκαδόνας του Νομού Τρικάλων 
και έγκρισης του Φορέα Β.Ε.ΠΕ. και της Μελέτης Πε¬ 
ριβαλλοντικών Επιπτώσεων. 

ΟΙ ΥΠΟΥΡΓΟΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2545/1997 «Βιομηχανικές και Επι- 
χειρηματικές Περιοχές και άλλες διατάξεις» (ΦΕΚ 
254/Α/1997) και ειδικότερα τα άρθρα 1 - 6 αυτού, όπως 
τροποποιήθηκαν και ισχύουν. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ 137/Α/1985), όπως τροποποιή¬ 
θηκε και συμπληρώθηκε από το Ν. 2081/92 (ΦΕΚ89/Α/92) 
και το Ν. 2469/1997 (ΦΕΚ 38/Α/1997). 

3. Το Π.Δ. 456/25.9.1985 «Μεταφορά Αρμοδιοτήτων, 
Υπηρεσιών και Προσωπικού στα Υπουργεία κλπ.» (ΦΕΚ 
163/Α) και ειδικότερα το άρθρο 1 εδ.(α) και το άρθρο 2 
παρ. 1 αυτού. 

4. Το Π.Δ. 229/10.7.1986 «Σύσταση και Οργάνωση της Γενι¬ 
κής Γραμματείας Βιομηχανίας» (ΦΕΚ96/Α/1986) όπως τρο¬ 
ποποιήθηκε με τις διατάξεις του Π.Δ. 396/1989 «Οργάνωση 
της Γενικής Γραμματείας Βιομηχανίας» (ΦΕΚ 172/ Α/1989). 

5. Τις διατάξεις του Ν. 1032/1980 περί συστάσεως 
Υπουργείου Χωροταξίας, Οικισμού και Περιβάλλοντος και 
ειδικότερα των άρθρων 2,3 και 7 αυτού (ΦΕΚ57/Α/1980). 

6. Το Π.Δ. 121/2004 (ΦΕΚ 84/Α/2004) σχετικά με το διο¬ 
ρισμό του Δημητρίου Σιούφα ως Υπουργού Ανάπτυξης 
και του Γεωργίου Σουφλιά ως Υπουργού Περιβάλλοντος, 
Χωροταξίας και Δημοσίων Έργων και των Σταύρου Καλο- 
γιάννη και Θεμιστοκλή Ξανθόπουλου ως Υφυπουργών 
Περιβάλλοντος, Χωροταξίας και Δημοσίων Έργων. 

7. Το άρθρο 20 του Ν. 3190/03 (ΦΕΚ/249/Α/2003). 

8. Τις διατάξεις του Ν. 2742/1999 «Χωροταξικός σχε- 
διασμός και αειφόρος ανάπτυξη και άλλες διατάξεις» 
(ΦΕΚ 207/Α/1999). 

9. Τις διατάξεις του άρθρου 3,4 και 5 του Ν. 1650/1986 
«για την προστασία του περιβάλλοντος» (ΦΕΚ 160/Α/ 
1986) όπως αντικαταστάθηκαν μετά άρθρα 1,2,3 του Ν. 
3010/2002 «Εναρμόνιση του Ν.1650/1986 με τις Οδηγίες 
97/11/ΕΕ και 96/61/ΕΕ, διαδικασία οριοθέτησης και ρυθ¬ 


μίσεις θεμάτων για τα υδατορέματα και άλλες διατάξεις» 
(ΦΕΚ 91/Α). 

10. Την Κοινή Υπουργική Απόφαση υπ’ αριθ. 69269/ 
5387/25.10.1990 (ΦΕΚ 678Β) που αναφέρεται στην «κα¬ 
τάταξη έργων και δραστηριοτήτων σε κατηγορίες, περιε¬ 
χόμενο Μελέτης Περιβαλλοντικών Επιπτώσεων (ΜΠΕ), 
καθορισμός περιεχομένου Ειδικών Περιβαλλοντικών Με¬ 
λετών (ΕΠΜ) και λοιπές συναφείς διατάξεις, σύμφωνα με 
τοΝ. 1650/1986». 

11. Την Κοινή Υπουργική Απόφαση υπ’ αριθ. 22303/788/ 
24.6.1998 «Καθορισμός Τεχνικών και Οικονομικών προϋπο¬ 
θέσεων που θα πρέπει να πληροί ο φορέας ΒΕΠΕ κλπ. δικαι- 
ολογητικών, εγγράφων και στοιχείων» (ΦΕΚ691/Β/1998). 

12. Την Κοινή Υπουργική Απόφαση 11014/703/Φ104/ 
14.3.2003 (ΦΕΚ/332Β/03) «Διαδικασία Προκαταρκτικής 
Περιβαλλοντικής Εκτίμησης και Αξιολόγησης και Έγκρι¬ 
σης Περιβαλλοντικών Όρων σύμφωνα με το άρθρο 4 του 
Ν. 1650/1986 όπως αντικαταστάθηκε με το άρθρο 2του Ν. 
3010/2002». 

13. Την Κοινή Υπουργική Απόφαση υπ’ αριθ. 15393/ 
2332/5.8.2002, που αναφέρεται στην κατάταξη δημοσίων 
και ιδιωτικών έργων και δραστηριοτήτων σε κατηγορίες, 
σύμφωνα με το άρθρο 3 του Ν. 1650/1986, όπως αντικα- 
ταστάθηκε με το άρθρο 1 του Ν. 3010/2002 «Εναρμόνιση 
του Ν.1650/1986 με τις Οδηγίες 97/11/ΕΕ και 96/61/ΕΕ 
κ.ά.» (ΦΕΚ91/Α). 

14. Την Κοινή Υπουργική Απόφαση 13727/724/(ΦΕΚ/ 
1087/Β/2003) «Περί αντιστοίχησης των κατηγοριών των 
βιομηχανικών και βιοτεχνικών δραστηριοτήτων με τους 
βαθμούς όχλησης που αναφέρονται στα πολεοδομικά 
Διατάγματα». 

15. Την Κοινή Υπουργική Απόφαση υπ’ αριθ. 37111/ 
2021/29.9.2003 (ΦΕΚ 1391/Β/2003) που αναφέρεται στον 
«Καθορισμό τρόπου ενημέρωσης και συμμετοχής του 
κοινού» σύμφωνα με την παράγραφο 2 του άρθρου 5 του 
Ν. 1650/1986», όπως αντικαταστάθηκε με τις παραγρά¬ 
φους 2 και 3 του άρθρου 3 του Ν. 3010/2002. 

16. Την από 30.8.2004 αίτηση του υποψήφιου Φορέα 
Β.Ε.ΠΕ. και τα συνοδευτικά αυτής έγγραφα, καθώς και το 
από 19.10.2004 πρακτικό συνεδρίασης των αρμόδιων Διευ¬ 
θύνσεων των Υπουργείων Ανάπτυξης και Περιβάλλοντος, 
Χωροταξίας και Δημοσίων Έργων για την κατά νόμο εξέτα¬ 
ση της τυπικής και ουσιαστικής πληρότητας του Φακέλου. 

17. Το υπ’ αριθ. 11 του 2004 Πρακτικό Γνωμοδότησης 
του Νομαρχιακού Συμβουλίου Τρικάλων σχετικά με τον 
καθορισμό της Β.Ε.ΠΕ., του Φορέα Β.Ε.ΠΕ. και της Μελέ- 

της Περιβαλλοντικών Επιπτώσεων, σύμφωνα με τις προ- 
βλέψειςτου άρθρου 5του Ν. 2545/1997. 

18. Τα σχετικά έγγραφατωνΔ/νσεωνΧωροταξίας (αρ. πρ. 
1674/21.1.2005) και ΕΑΡΘ (αρ. πρωτ. 155114/21.1.2005) 
του ΥΠΕΧΩΔΕ με τις απόψεις τους επί του προτεινόμενου 
ΒΙΠΑ. 

19. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα του οικείου ΟΤΑ 
(ΦΕΚ 154/Α/1992). 

20. Την εισήγηση της Διεύθυνσης Βιομηχανικής Χωρο- 
θεσίας και Περιβάλλοντος, αποφασίζουμε: 

Άρθρο1 

Καθορισμός της θέσης, της έκτασης και των ορίων του 
Βιομηχανικού Πάρκου (ΒΙΠΑ) Φαρκαδόνας στην περιοχή 
του Δήμου Φαρκαδόνας του Νομού Τρικάλων. 

Καθορίζουμε και οριοθετούμε το Βιομηχανικό Πάρκο 
Φαρκαδόνας έκτασης 902 στρεμμάτων περίπου, στα δι¬ 
οικητικά όρια του Δήμου Φαρκαδόνας του Ν. Τρικάλων. 

Η ακριβής θέση και τα όρια του ΒΙΠΑ φαίνονται στο υπό 
κλίμακα 1:1500 συνημμένο σχέδιο της εταιρείας ΜΕΤΡΟ- 
ΓΕΩΝΕΤΑ.Ε., (Ιούνιος 2004). 

Η προς οριοθέτηση έκταση του ΒΙΠΑ ορίζεται από την 

τεθλασμένη γραμμή που ενώνει τα σημεία Α, Β.Θ, I, Α. 

Τα σημεία αυτά ορίζονται από τα ζεύγη των συντεταγμέ- 
νωντου πίνακα που ακολουθεί που είναι συνδεδεμένες με 
το κρατικό σύστημα συντεταγμένων ΕΓΣΑ: 


ΠΙΝΑΚΑΣ ΣΥΝΤΕΤΑΓΜΕΝΩΝ ΤΩΝ 
ΛΥΓΩΝΟΥ ΠΟΥ ΟΡΙΟΘΕΤΟΥΝ ΤΟ 
(ΣΥΝΤΕΤΑΓΜΕΝΕΣ ΕΓΣΑ) 

ΣΗΜΕΙΑ X 


Α 

Β 

Γ 

Δ 

Ε 

Ζ 

Η 

Θ 

I 


1331.786,81 

331.652,39 

331.847,60 

331.682,74 

332.229.24 

332.596.24 
332.863,44 
332.835,16 
[332.250,79 

Άρθρο 2 


ΚΟΡΥΦΩΝ ΤΟΥ ΠΟ- 
ΒΙΠΑ ΦΑΡΚΑΔΟΝΑΣ 

Ψ 


[4.383.405,30 

4.383.785,48 

4.383.854,32 

4.384.321,79 

4.384.278,05 

4.384.449,88 

4.384.302,96 

4.383.550,70 

[4.383.565,60 


Καθορισμός του Φορέα ίδρυσης του Βιομηχανικού Πάρ¬ 
κου (ΒΕΠΕ) Φαρκαδόνας στην περιοχή του Δήμου Φαρκα¬ 
δόνας Ν. Τρικάλων και επιτρεπόμενες δραστηριότητες. 

1. Ορίζουμε φορέα ίδρυσης του Βιομηχανικού Πάρκου 
Φαρκαδόνας στην περιοχή του Δήμου Φαρκαδόνας Ν. 
Τρικάλων την υπό σύσταση Ανώνυμη Εταιρεία «Βιομηχα¬ 
νικό Πάρκο Φαρκαδόνας Α.Ε.» (ΒΙ.ΠΑ.ΦΑ. Α.Ε.). 

2. Επιτρεπόμενες δραστηριότητες είναι αυτές των άρ¬ 
θρων 1 παρ. 2(β) και 2 του Ν. 2545/1997. 

Άρθρο 3 

Ύψος προβλεπόμενης δαπάνης 

Το ύψος της κατ’ αρχήν προβλεπόμενης επένδυσης, 
ορίζεται σε 6.387.931 € και περιλαμβάνει τα αναφερόμε- 
να παρακάτω έργα υποδομής και λοιπές ενέργειες. 


ΕΚΠΟΝΗΣΗ ΜΕΛΕΤΩΝ ΚΑΙ ΥΠΗΡΕΣΙΕΣ ΜΗΧΑΝΙΚΩΝ 

1 

Μελέτη Πολεοδόμησης 

150.000 

2 

Μελέτη Βιωσιμότητας 

10.000 

3 

Μελέτη Περιβαλλοντικών Επιπτώσεων 

10.000 

4 

Μελέτες εσωτερικού οδικού δικτύου 

75.000 

5 

Μελέτη δικτύου υποδομής 

75.000 

6 

Μελέτες περιβάλλοντος χώρου 

30.000 

ΚΑΤΑΣΚΕΥΗ ΕΡΓΩΝ 

1 

Κατασκευή εσωτερικού οδικού δικτύου 

2.627.119 

2 

Κατασκευή δικτύου ύδρευσης 

254 584 

3 

Κατασκευή δικτύου αποχέτευσης όμβριων 

687 301 

4 

Κατασκευή δικτύου ακαθάρτων 

568 927 

5 

Κατασκευή βιολογικού καθαρισμού 

600.000 

6 

Διαμόρφωση περιβάλλοντος χώρου 

600.000 

7 

Κατασκευή και εξοπλισμός κτιρίου διοίκησης 

700.000 

Γ ενικό Σύνολο Δαπάνης 

6.387.931 


Στις παραπάνω δαπάνες δεν περιλαμβάνεται ο ΦΠΑ. 

Άρθρο 4 

Όροι και μέτρα προστασίας του περιβάλλοντος για την 
ίδρυση και τη λειτουργία του Βιομηχανικού Πάρκου (ΒΙ- 
ΠΑ) Φαρκαδόνας στην περιοχή του Δήμου Φαρκαδόνας 
Ν. Τρικάλων. 

1. Οριακές τιμές εκπομπής ρυπαντικών φορτίων σύμ¬ 
φωνα με την ισχύουσα νομοθεσία. 

Για τις δραστηριότητες που εγκαθίστανται πρέπει να 
τηρούνται τα ακόλουθα: 

1.1 Επιτρεπόμενο όριο συγκέντρωσης σωματιδιακών 
εκπομπών: (< 100 πιρ/Νπι 3 (Π.Δ. 1180/1981). 

1.2 Εκπομπές αμιάντου (<0,1 πιο/ΝαΤ, εφόσον η παρο¬ 
χή απαερίων είναι (> 5.000 πνΥώρα και το εκπεμπόμενο 
φορτίο αμιάντου στην ατμόσφαιρα >(0,5 9 ΐ·/ώρα (ΚΥΑ 
8243/1113/91, άρθρο 3, παράγραφος 3β - ΦΕΚ 
138/Β/8.3.1991). 

1.3 Για τους υπολοίπους αερίους ρύπους θα ακολου¬ 
θείται το Π.Δ. 1180/1981 ή άλλη σχετική νομοθετική διά¬ 
ταξη. 

1.4 Βιομηχανικοί λέβητες Υπ. Απ. 11294/1993 (ΦΕΚ 
264Β/1993) (για αέρια και υγρά καύσιμα). Στερεά καύσι¬ 
μα: Κ.Υ.Α. 11535/1993 ΦΕΚ328Β/1993. 

1.5 Υγρά απόβλητα: η διάθεση των υγρών αποβλήτων 
και λυμάτων των δραστηριοτήτων, στο δίκτυο ακαθάρ¬ 
των του ΒΙΠΑ να γίνεται σύμφωνα με σχετικό κανονισμό 
που θα συνταχθεί από τον φορέα διαχείρισης του έργου 
και θα εγκριθεί από τις αρμόδιες Νομαρχιακές υπηρε¬ 
σίες. Επιπλέον να τηρούνται οι περιβαλλοντικοί όροι που 
εκδίδονται για την λειτουργία των επί μέρους δραστη¬ 
ριοτήτων. 

1.6 Στερεά απόβλητα: η περισυλλογή, μεταφορά και 
αποθήκευση των στερεών αποβλήτων, να γίνεται σύμφω¬ 
να με την ισχύουσα νομοθεσία, να τηρούνται οι διατάξεις 
των κατωτέρω αποφάσεων, όπως αυτές ισχύουν: 

• Υγ. Διάταξη Ε1 β/301 /10.2.1964 (ΦΕΚ 23/Β/14.2.1964) 
περί συλλογής, αποκομιδής και διάθεσης στερεών απορ¬ 
ριμμάτων. 

• Κ.Υ.Α. 49541/1424 (ΦΕΚ444/Β/1986), όπωςαυτήτρο- 
ποποιήθηκε με την Κ.Υ.Α. 29728/824/1996 (ΦΕΚ 
358/Β/1996), περί στερεών μη τοξικών αποβλήτων και λα¬ 
σπών. 

• Κ.Υ.Α. 72751/3054/1985 (ΦΕΚ 665/Β/1985), «Περί το¬ 
ξικών και επικινδύνων αποβλήτων». 

• Κ.Υ.Α. 19396/1546/1997 ( ΦΕΚ 604/Β/1997) «Μέτρα 
και όροι για τη διαχείριση επικινδύνων αποβλήτων». 

• Κ.Υ.Α. 19744/454/88 (ΦΕΚ 166/Β/88), «Περί μεταφο¬ 
ράς επικινδύνων αποβλήτων». 

• Κ.Υ.Α. 50910/2727/2003 ( ΦΕΚ 1909/Β/2003) «Μέτρα 
και όροι για τη Διαχείριση Στερεών Αποβλήτων. Εθνικός 
και Περιφερειακός Σχεδιασμός Διαχείρισης». 

• Οδηγία της Ευρωπαϊκής Ένωσης: 89/369/ΕΟΚ, «Περί 
καύσης στερεών αποβλήτων». 

2. Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες δια¬ 
τάξεις. 

2.1 Ατμόσφαιρα: όπως καθορίζονται στην Οδηγία 
30/99/ΕΕ (ΠΥΣ 34/2002 - ΦΕΚ125/Α/2002). 

2.2 Στερεά απόβλητα: Γιατη διαχείριση και διάθεση των 
στερεών αποβλήτων του ΒΙΠΑ να λαμβάνονται σχετικές 
άδειες από τις αρμόδιες Νομαρχιακές Υπηρεσίες με βά¬ 
ση την ισχύουσα νομοθεσία. Γιατις μέγιστες επιτρεπόμε¬ 
νες φορτίσεις των χώρων απόθεσης στερεών αποβλήτων 
να τηρούνται οι διατάξεις της Υ.Α. 80568/4225/22.3.1991 
(ΦΕΚ 641/Β/1991) όπως ισχύει (εφαρμογή Οδηγίας 


86/278/ΕΟΚ), «Περί μεγίστων επιτρεπομένων φορτίσεων 
των χώρων απόθεσης στερεών αποβλήτων». 

3. Ειδικές οριακές τιμές στάθμης θορύβου και δο¬ 
νήσεων. 

3.1 Κατά τη φάση της κατασκευής των έργων υποδομής 
να τηρούνται οι διατάξεις των παρακάτω αποφάσεων: 

• Υγειονομική διάταξη Α5/2375 (ΦΕΚ689/Β/18.8.1978), 
«Περί χρήσεως κατασιγασμένων αεροσφυρών». 

• Υπουργική Απόφαση 56206/1613 (ΦΕΚ 570/Β/ 
9.9.1986), «Περί προσδιορισμού της ηχητικής εκπομπής 
των μηχανημάτων και συσκευών εργοταξίου σε συμμόρ¬ 
φωση προς τις Οδηγίες 79/113/ΕΟΚ, 81/1051/ΕΟΚ και 
85/405/ ΕΟΚ». 

• Υπουργική Απόφαση 69001/1921/1988 (ΦΕΚ 751/Β/ 
18.8.1988), «Περί έγκρισης τύπου ΕΕ για την οριακή τιμή 
στάθμης θορύβου μηχανημάτων και συσκευών εργοταξί¬ 
ου». 

• Υπουργική Απόφαση 76591 (ΦΕΚ 81/Β/21.2.1991), 
«Περί καθορισμού οριακών τιμών στάθμης θορύβου ορι¬ 
σμένων μηχανημάτων και συσκευών εργοταξίου». 

• ΚΥΑ 37393/2028/2003(ΦΕΚ 1418/Β/1.10.2003), «Μέ¬ 
τρα και όροι για τις εκπομπές θορύβου στο περιβάλλον 
από εξοπλισμό προς χρήση σε εξωτερικούς χώρους». 

3.2 Κατά τη φάση της λειτουργίας του ΒΙΠΑ η στάθμη 
θορύβου δεν πρέπει να υπερβαίνει το ανώτατο όριο των 
55 άΒ(Α) μετρούμενο στα όρια του οικοπέδου σύμφωνα 
με το άρθρο 2, παράγραφος 5, του Π.Δ. 1180/1981, (ΦΕΚ 
293/Α/6.10.1981) και με δεδομένη τη φύση των μονάδων 
που θα εγκατασταθούν. 

3.3 Η μέση στάθμη θορύβου κατά τη λειτουργία των ερ¬ 
γοταξίων να είναι 65 άΒ(Α). Σε κάθε περίπτωση για τη λει¬ 
τουργία των εργοταξιακών εγκαταστάσεων του έργου 
ισχύουν τα προβλεπόμενα στο ΠΔ 1180/1981 (ΦΕΚ 
293/Α/6.10.1981). 

4. Τεχνικά έργα και μέτρα αντιρρύπανσης ή γενικότερα 
αντιμετώπισης της υποβάθμισηςτου περιβάλλοντος, που 
επιβάλλεται να κατασκευασθούν ή να τηρηθούν. 

4.1 Γενικά μέτρα - Φάση κατασκευής των έργων υποδο¬ 
μής. 

1. Η εκτέλεση των εκσκαφών να μην γίνεται σε περίοδο 
υψηλών βροχοπτώσεων. 

2. Οι εκσκαφές να περιορίζονται στις απολύτως απα¬ 
ραίτητες και να ληφθεί μέριμνα για τον περιορισμό εκπο¬ 
μπής σκόνης. Για το σκοπό αυτό κρίνεται αναγκαία η λή¬ 
ψη των ακόλουθων μέτρων: 

• Συχνή διαβροχή των χώρων εκχωμάτωσης και επιχω- 
μάτωσης. 

• Συχνή διαβροχή και κάλυψη των αποθηκευμένων 
προϊόντων εκσκαφής και των αδρανών για την παρα¬ 
σκευή του σκυροδέματος. 

• Ύψωση προστατευτικού περιφράγματος ανάλογου 
ύψους γύρω από τους σωρούς χωμάτων στο εργοτάξιο 
κατασκευής. 

• Κάλυψη των οχημάτων μεταφοράς προϊόντων εκσκα¬ 
φής και υλικών κατασκευής με ειδικό κάλυμμα ( ύφασμα 
κλπ.). 

• Τακτική συλλογή και αποκομιδή των άχρηστων υλι¬ 
κών στερεών απορριμμάτων και στη συνέχεια διάθεσή 
τους σε εγκεκριμένο χώρο διάθεσης απορριμμάτων μετά 
από σχετική άδεια. 

• Διαβροχή των διαδρόμων κίνησης των οχημάτων και 
διανοιχθέντων τμημάτων του έργου. 

3. Τα απαιτούμενα αδρανή να λαμβάνονται από λατο¬ 
μεία νομίμως λειτουργούντα. 

4. Τα προκύπτοντα πλεονάζοντα αδρανή υλικά από τα 
έργα κατασκευής είναι αναγκαίο να επαναχρησιμοποιη- 
θούν, όπου είναι εφικτό, ή να εναποτεθούν σε σωρούς χα¬ 
μηλού ύψους, ύστερα από σχετική άδεια και σε χώρους 
που θα υποδειχθούν από τις αρμόδιες Νομαρχιακές Υπη¬ 
ρεσίες. Παραδειγματικά αναφέρουμε ότι ως τέτοιοι χώ¬ 
ροι κατά προτεραιότητα μπορούν να χρησιμοποιηθούν α) 
χώροι του ΒΙΠΑ εφόσον υπάρχει πρόβλεψη στη μελέτη 
των έργων υποδομής ή δοθεί οδηγία από την Επίβλεψη 
του έργου, β) εγκαταλειμμένα λατομεία, γ) νόμιμες χω¬ 
ματερές και ΧΥΤΑ. 

5. Να γίνεται ταχεία κατά το δυνατόν απομάκρυνση των 
προϊόντων εκσκαφής για τις απαιτούμενες επιχώσεις. 

6. Να συνταχθεί ειδική κυκλοφοριακή μελέτη για την 
ένταξη του ΒΙΠΑ στο οδικό δίκτυο της περιοχής, δεδομέ¬ 
νου ότι θα αυξηθεί ο κυκλοφοριακός φόρτος ιδιαίτερα κα¬ 
τά τη φάση λειτουργίας του έργου. Επίσης ναληφθούντα 
κατάλληλα μέτρα, ώστε να εξασφαλίζεται η κατά το δυ¬ 
νατόν μικρότερη κυκλοφοριακή και ηχητική επιβάρυνση 
της περιοχής. 

7. Κατά την διάρκεια κατασκευής των έργων πρέπει να 
ληφθεί μέριμνα για την ελεύθερη και ασφαλή κυκλοφορία 
των πεζών, κατάλληλη φωτοσήμανση των παρακαμπτή¬ 
ριων σημάτων και να εφαρμοσθούν μέτρα που να ελαχι¬ 
στοποιούν τους κυκλοφοριακούς κινδύνους. 

8. Σε περίπτωση διαρροής καυσίμων, πίσσας ή λαδιών 
να γίνεται χρήση προσροφητικών υλικών (άμμος, ροκανί¬ 
δια κτλ), τα οποία στη συνέχεια να διαχειρίζονται ως επι¬ 
κίνδυνα απόβλητα. 

9. Τα ακατάλληλα και πλεονάζοντα υλικά εκσκαφής να 
διατεθούν σε κατάλληλες περιοχές που δεν επηρεάζεται 
η ροή των υδάτων και μακριά από οικισμούς και λοιπά κτί- 
σματα. Απαγορεύεται αυστηρά η απόρριψη των μπαζών, 
προϊόντων εκσκαφών, υλικών κατασκευής και γενικότερα 
στερεών αποβλήτων σε κοίτες ποταμών και παρακείμενα 
ρέματα. 

10. Κατά τη διάρκεια των διατρήσεων του εδάφους θα 
χρησιμοποιείται μηχανολογικός εξοπλισμός για την συ¬ 
γκράτηση της σκόνης. 

11. Η λειτουργία των μηχανημάτων που εργάζονται στο 
χώρο να γίνεται με προσεκτικούς χειρισμούς ώστε να πε¬ 
ριορίζεται η έκλυση της σκόνης. 

12. Για τον περιορισμό της εκπομπής σκόνης να λαμβά- 
νονται όλα τα αναγκαία μέτρα. 

13. Οι προσωρινοί χώροι εναπόθεσης των υλικών εκ¬ 
σκαφής ή κατασκευής δεν πρέπει να γειτνιάζουν με ρέ¬ 
ματα. 

14. Πρέπει να εξασφαλίζεται η απρόσκοπτη ροή των 
επιφανειακών υδάτων. 

15. Πρέπει να αποφεύγονται άσκοπες εκχερσώσεις πε¬ 
ριοχών εκτός των ζωνών των έργων και του χώρου του ερ¬ 
γοταξίου. 

16. Για την αντιμετώπιση θορύβων να τηρούνται οι δια¬ 
τάξεις της ισχύουσας νομοθεσίας (παράγραφος 3). 

17. Να λαμβάνονται τα απαιτούμενα μέτρα για τη μείω¬ 
ση των οχλήσεων από θορύβους προερχόμενους από την 
κίνηση και λειτουργία μηχανημάτων, οχημάτων κλπ. 

18. Τα οχήματα και τα μηχανήματα που θα χρησιμοποι¬ 
ηθούν κατά την διάρκεια κατασκευής των έργων πρέπει 
να είναι καλά συντηρημένα ώστε οι εκπομπές καπνού από 
την κίνησή τους να είναι οι ελάχιστες δυνατές. 

19. Πρέπει να αποφεύγεται η διέλευση οχημάτων μετα¬ 
φοράς αδρανών υλικών από κατοικημένες περιοχές. 


20. Πρέπει να γίνεται ασφαλτόστρωση των οδών, το συ¬ 
ντομότερο δυνατόν, ανάλογα με την πρόοδο των εργα¬ 
σιών. 

21. Τα φορτηγά μεταφοράς προϊόντων εκσκαφής ή 
αδρανών εκτός του εργοταξίου ή πλησίον κατοικημένων 
περιοχών να είναι καλυμμένα και ταυτόχρονα να γίνεται 
διαβροχή των μεταφερομένων υλικών. Να τοποθετηθεί 
σύστημα πλύσης τωντροχώντωνχωματουργικών οχημά¬ 
των πριν από την είσοδό τους σε ασφαλτοστρωμένο δη¬ 
μόσιο δρόμο. 

22. Πρέπει να γίνεται διαβροχή των εργοταξιακών δρό¬ 
μων και διανοιχθέντων τμημάτων του έργου, καθώς και 
των σωρώντων υλικών εκσκαφής και των αδρανών γιατην 
παρασκευή του σκυροδέματος. 

23. Οι μονάδες παραγωγής ασφαλτομίγματος και έτοι¬ 
μου σκυροδέματος, οι οποίες πιθανώς να εγκατασταθούν 
για την εξυπηρέτηση του έργου, πρέπει να είναι εφοδια¬ 
σμένες με κατάλληλα συστήματα ξηρής αποκονίωσης 
(σακκόφιλτρα ή άλλα ισοδύναμα μέσα αποκονίωσης), 
ώστε οι εκπομπές σκόνης να μην υπερβαίνουν τα επιτρε¬ 
πόμενα όρια, όπως καθορίζονται στο Π .Δ. 1180/1981. Επί¬ 
σης οι μονάδες αυτές πρέπει να εφοδιασθούν με έγκριση 
περιβαλλοντικών όρων από τις αρμόδιες Υπηρεσίες. 

24. Μετά τη σκυροδέτηση απαγορεύεται στο χώρο του 
εργοταξίου η έκπλυση των αυτοκινήτων μεταφοράς έτοι¬ 
μου σκυροδέματος ή η ανεξέλεγκτη διάθεση των υπολει- 
μάτων που δεν έχουν χρησιμοποιηθεί. 

25. Πρέπει να ληφθεί μέριμνα για ελαχιστοποίηση δυ¬ 
νατότητας απόπλυσης των υλικών επίχωσης από ξαφνι¬ 
κές βροχές. Να υπάρχει μέριμνα, ώστε, τα υλικά εκσκα¬ 
φών που αποθηκεύονται μετά την εκσκαφή σε σωρούς 
στο εργοτάξιο να μπορούν να καλυφθούν με πλαστικά 
φύλλα σε περίπτωση ξαφνικής βροχής. 

26. Εφόσον κατά την εκσκαφή για την κατασκευή των 
έργων υποδομής του ΒΙΠΑ συναντηθούν νερά υπογείου 
ορίζοντα ή από πλευρικές διηθήσεις, πρέπει αυτά να απο¬ 
στραγγίζονται κατάλληλα. 

27. Η κατασκευή του αποχετευτικού δικτύου και ειδικό¬ 
τερα των σημείων, που μπορεί να αναπτύξουν οσμές (π.χ. 
αντλιοστάσια, φρεάτια συλλογής αγωγών κτλ) πρέπει να 
κατασκευασθούν με όλες τις ενδεδειγμένες προδιαγρα¬ 
φές για ελαχιστοποίηση της ανάπτυξης οσμών από λι- 
μνάζοντα απόβλητα. 

28. Απαγορεύεται η ρύπανση των επιφανειακών και 
υπογείων υδάτων από κάθε είδους λάδια, καύσιμα κτλ, 
καθώς και η απόρριψη μεταχειρισμένων λαδιών επί του 
εδάφους. Η διαχείριση των μεταχειρισμένων ορυκτελαί¬ 
ων πρέπει να γίνεται σύμφωνα με τα προβλεπόμενα στο 
ΠΔ 82/2004( ΦΕΚ 64/Α/2004) «Μέτρα και όροι και πρό¬ 
γραμμα για την εναλλακτική διαχείριση των αποβλήτων 
λιπαντικών ελαίων». 

29. Δεν πρέπει να γίνονται καύσεις υλικών κάθε μορφής 
(λάδια, ελαστικά κτλ) κατά την εκτέλεση των έργων, χω¬ 
ρίς την ανάλογη έγκριση (ΚΥΑ 11535/1993 - ΦΕΚ 
328/1993). 

30. Να γίνεται χρήση προσροφητικών υλικών σε περί¬ 
πτωση διαρροής καυσίμων, λιπαντικών ή πίσσας , τα 
οποία στη συνέχεια να διαχειρίζονται ως επικίνδυνα. 

31. Μετά το πέρας των έργων κατασκευής να γίνει απο¬ 
κατάσταση, κατά το δυνατόν, του φυσικού περιβάλλο¬ 
ντος. 

32. Γιατην αντιμετώπιση των μορφολογικών επιπτώσε¬ 
ων στο έδαφος να γίνουν προσεκτικές οριστικές μελέτες 
οδοποιίας και περιβάλλοντος χώρου, με αποφυγή μεγά- 

λων πρανών επιχωμάτων και ορυγμάτων και με κατάλλη¬ 
λα μέτρα μορφολογικής προσαρμογής. 

33. Κατά την διάρκεια των εκσκαφών για την διαμόρ¬ 
φωση του χώρου και καθ’ όλη την διάρκεια της κατα¬ 
σκευής θα πρέπει να τηρούνται τα μέτρα διαχείρισης του 
εργοταξίου με σκοπό τον έλεγχο των εκπομπών σκόνης 
και την μείωση του επιπέδου όχλησης στο γειτονικό οικι¬ 
σμό και κατ’ επέκταση της όχλησης στην ευρύτερη πε¬ 
ριοχή. 

34. Να γίνει αποκατάσταση της βλάστησης, ιδιαίτερα 
στα πρανή προς ενίσχυση αυτών και την προστασία τους 
απάτη διάβρωση, όπως επίσης και η υδραυλική τους προ¬ 
στασία. 

35. Απαγορεύεται η ανεξέλεγκτη διάθεση των πλεονα- 
ζόντων υλικών στην γύρω περιοχή. Στηνπερίπτωση αυτή, 
όπως και στην περίπτωση ανάγκης λήψης δανείων, θα γί¬ 
νει εξεύρεση κατάλληλων χώρων διάθεσης των χωματι¬ 
σμών ή λήψης δανείων υλικών, σύμφωνα με διερεύνηση 
και κατάλληλη περιβαλλοντική μελέτη και αδειοδότηση 
από τον κατασκευαστή του έργου. 

36. Να γίνει φύτευση των προβλεπόμενων χώρων πρα¬ 
σίνου καθώς και των πρανών που θα δημιουργηθούν από 
την κατασκευή των έργων υποδομής , ώστε περιμετρικά 
του ΒΙΠΑ να αναπτυχθεί ζώνη πρασίνου που θα καλύπτει 
τουλάχιστον το 5% της συνολικής έκτασης του πάρκου 
όπως προβλέπει ο Ν. 2545/1997, ύστερα από ειδική μελέ¬ 
τη αρχιτεκτονικής τοπίου η οποία θα καλύπτει το σύνολο 
των φυτεύσεων και θα αντιμετωπίζει συνολικά το θέμα 
της λειτουργικής και αισθητικής ένταξης του ΒΙΠΑ στο 
υφιστάμενο περιβάλλον της περιοχής. Κατά την εκπόνη¬ 
ση της μελέτης να δοθεί προτεραιότητα στην επιλογή φυ¬ 
τών ταχείας ανάπτυξης και συστημάτων άρδευσης για 
εξοικονόμηση νερού. 

37. Η αποκατάσταση της βλάστησης και ιδιαίτερα στα 
πρανή των οικοπέδων δόμησης είναι η σημαντικότερη 
ενέργεια από άποψη προστασίας της χλωρίδας. 

38. Να γίνει δημιουργία ζωνών πρασίνου με φύτευση 
στον περιβάλλοντα χώρο των κτιριακών εγκαταστάσεων, 
συστάδων δέντρων και καλλωπιστικών θάμνων μέσω φυ- 
τοτεχνικής μελέτης. Σε κάθε περίπτωση τα φυτά που θα 
χρησιμοποιηθούν πρέπει να ταιριάζουν με την τοπική 
χλωρίδα και να αντέχουν στις κλιματικές συνθήκες της 
περιοχής. 

39. Κατά την κατασκευή πλησίον κατοικημένων περιο¬ 
χών και οικισμών, ο κύριος του έργου και κατά συνέπεια ο 
ανάδοχος να μελετήσει τη διάταξη των εργοταξίων και να 
προγραμματίσει την κατασκευή, έτσι ώστε να προκληθεί 
η ελάχιστη δυνατή πιθανή παρενόχληση στις λειτουργίες 
του αστικού ανθρωπογενούς περιβάλλοντος. 

40. Για την αντιμετώπιση των επιπτώσεων στο τοπίο κα¬ 
τά την κατασκευή του Πάρκου κρίνεται σκόπιμη η ανά¬ 
πτυξη νέας περιμετρικής υψηλής και χαμηλής βλάστησης 
από τις αρχές της κατασκευαστικής περιόδου σε επιλεγ¬ 
μένα σημεία της έκτασης. 

41. Η αρχιτεκτονική των κτιριακών εγκαταστάσεων 
πρέπει να εντάσσεται αρμονικά στο περιβάλλον και να 
ληφθεί υπόψη η αρχιτεκτονική και το πολεοδομικό ύφος 
της ευρύτερης περιοχής. Τα κτίρια πρέπει να διατηρη¬ 
θούν κατά το δυνατόν σε χαμηλό ύψος και κλίμακα και να 
μην υπερβαίνουν τους ισχύοντες όρους δόμησης για 
την περιοχή και το χρώμα τους πρέπει να ακολουθεί 
τους χρωματικούς τόνους της βλάστησης και της γης. 
Επίσης να χρησιμοποιηθούν υλικά που να εναρμονίζο¬ 
νται στο περιβάλλον. 


42. Πρέπει να ενημερωθεί η αντίστοιχη Εφορεία Αρχαι¬ 
οτήτων για την έναρξη των εργασιών κατασκευής του έρ¬ 
γου, ώστε να γίνεται η εκτέλεσή τους υπό την επίβλεψη 
της αν κριθεί αναγκαίο. 

43. Κατά τη σύνταξη των τεχνικών μελετών των δι¬ 
κτύων υποδομής να καταβληθεί κάθε προσπάθεια για 
ήπιες κατά το δυνατότερο παρεμβάσεις στο ανάγλυφο 
του τοπίου. 

44. Τα λύματα από τους χώρους υγιεινής του προσωπι¬ 
κού να διατίθενται σύμφωνα με τις ισχύουσες υγειονομι¬ 
κές διατάξεις και μετά από σχετική άδεια. 

45.0 φορέας του έργου θα πρέπει να εξαντλήσει τη δυ¬ 
νατότητα χρησιμοποίησης ντόπιου εργατικού δυναμικού 
κατά την κατασκευή και λειτουργία της μονάδας, πριν κα- 
ταφύγει σε προσλήψεις από άλλες περιοχές. 

46. Ο κύριος του έργου οφείλει να φροντίζει για τη λει¬ 
τουργία των εγκαταστάσεων, την απομάκρυνση των 
απορριμμάτων και τη διατήρηση της καθαριότητας των 
χώρων επέμβασης. 

47. Να γίνει πρόσληψη από το φορέα του έργου κατάλ¬ 
ληλου ιατρού και οργάνωση εξοπλισμένου ιατρείου για 
παροχή πρώτων βοηθειών. 

4.2 Ειδικά μέτρα - Φάση λειτουργίας του ΒΙΠΑ Φαρκα- 
δόνας Ν. Τρικάλων. 

1. Κατά την εκπόνηση των μελετών των κτιρίων ο ενερ¬ 
γειακός σχεδιασμός αυτών να γίνει με βάση τις αρχές της 
βιοκλιματικής αρχιτεκτονικής και της εξοικονόμησης 
ενέργειας σε κτίρια. Προτεραιότητα με φθίνουσα βαρύ¬ 
τητα να δοθεί στην εξοικονόμηση ενέργειας, τη χρήση 
ανανεώσιμων πηγών και τη χρήση καθαρών τεχνολογιών. 
Σε κάθε περίπτωση να εφαρμοσθεί η οδηγία 3ΑΝ/Ε/1993 
της ΕΕ και οι αντίστοιχοι Ελληνικοί Κανονισμοί για τα δη¬ 
μόσια κτίρια. Σχετική έκθεση με την ενεργειακή απόδοση 
των κτιρίων και αναλυτικά στοιχεία του ενεργειακού σχε- 
διασμού τους να υποβληθούν με την ολοκλήρωση των με¬ 
λετών στοΥΠΕΧΩΔΕ και να κοινοποιηθούν στο Τμήμα Πε¬ 
ριβάλλοντος της ΝΟΜ. ΑΥΤ. ΤΡΙΚΑΛΩΝ. 

2. Να γίνει η επιλογή του συστήματος θέρμανσης κατά 
το δυνατόν με την χαμηλότερη περιβαλλοντική επιβά¬ 
ρυνση. 

3. Για την κάλυψη των ενεργειακών αναγκών του ΒΙΠΑ 
να προτιμηθεί ως καύσιμο το φυσικό αέριο (όταν συνδε¬ 
θεί η συγκεκριμένη περιοχή) ή το υγραέριο. 

4. Ναλαμβάνονταιτα απαιτούμενα μέτρα από κάθε μο¬ 
νάδα που θα εγκαθίσταται εντός του ΒΙΠΑ για τον περιο¬ 
ρισμό των οσμών, που ενδεχόμενα προκαλούνται απάτην 
λειτουργία τους. 

5. Οι θορυβογόνες Μονάδες πρέπει να στεγάζονται σε 
κτίρια με κατάλληλη ηχομόνωση βάσει ειδικής μελέτης. 

6. Πρέπει να τηρούνται σε κάθε περίπτωση τα επιτρε¬ 
πόμενα όρια θορύβου τα αναφερόμενα στην παράγραφο 
3 του παρόντος. Για το σκοπό αυτό είναι αναγκαίο να διε- 
νεργούνται τακτικές μετρήσεις θορύβου από τον Φορέα 
του ΒΙΠΑ και σε περίπτωση μη τήρησης των επιτρεπόμε¬ 
νων ορίων ο Φορέας να εισηγείται στις αρμόδιες Υπηρε¬ 
σίες την επιβολή πρόσθετων μέτρων προστασίας ή και δι¬ 
οικητικών κυρώσεων. 

7. Κατά την φάση λειτουργίας το ΒΙΠΑ πρέπει να διαθέ¬ 
τει κεντρικό σύστημα συλλογής, μεταφοράς και διάθεσης 
των παραγομένων υγρών αποβλήτων. 

8. Η επεξεργασία και διάθεση των υγρών αποβλήτων 
του ΒΙΠΑ να γίνεται σύμφωνα με τους περιορισμούς, τις 
ποσοτικές και ποιοτικές προδιαγραφές που θα θέσει η 
αρμόδια Νομαρχιακή Υπηρεσία στη σχετική άδεια που θα 




3316 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


εκδόσει βάσει εγκεκριμένης μελέτης. Το σύστημα συλλο¬ 
γής και μεταφοράς αποβλήτων του ΒΙΠΑ να αποτελείται 
από αποχετευτικό δίκτυο και το σύστημα επεξεργασίας 
από Κεντρική Μονάδα Φυσικοχημικού και Βιολογικού Κα¬ 
θαρισμού. Τονίζεται ότι απαραίτητη προϋπόθεση για την 
έναρξη λειτουργίας του ΒΙΠΑ είναι η σύνδεση του δικτύ¬ 
ου ακαθάρτωντου Βιομηχανικού Πάρκου με την Κεντρική 
Μονάδα Φυσικοχημικού και Βιολογικού Καθαρισμού. 

9. Να κατασκευασθούν τα απαιτούμενα τεχνικά έργα 
για τη συλλογή και διάθεση των όμβριων υδάτων. 

10. Σημαντικό μέτρο κατά τη λειτουργία είναι η συντή¬ 
ρηση και ο ετήσιος καθαρισμός των οχετών και των δι¬ 
κτύων όμβριων ώστε να είναι πάντα σε θέση να διοχετεύ¬ 
ουν την υδραυλική παροχή σχεδιασμού τους. 

11. Η υδροδότηση του ΒΙΠΑ να γίνεται από υφιστάμενη 
νόμιμα λειτουργούσα γεώτρηση. Επιπλέον απαιτήσεις σε 
ύδρευση κάποιας δραστηριότητας να καλύπτονται με με¬ 
θόδους ανακύκλωσης νερού. 

12. Οι ανάγκες σε νερό για την άρδευση των φυτεύσε¬ 
ων μπορεί να γίνεται από γεωτρήσεις, εφόσον εκδοθούν 
προηγουμένως οι σχετικές άδειες και οι αποφάσεις έγκρι¬ 
σης περιβαλλοντικών όρων. 

13. Για την εγκατάσταση κεραιών να ληφθούν τα μέτρα 
που καθορίζονται από το Ν.2801/2000 (ΦΕΚ 46/Α/3-3- 
2000) και την ΚΥΑ53571/3839/2000 (ΦΕΚ 1105/Β/2000). 
Επισημαίνεται ότι στην περίπτωση εγκατάστασης κεραι¬ 
ών επικοινωνίας στο χώρο του ΒΙΠΑ πρέπει να υποβληθεί 
στη Δ/νση ΕΑΡΘ/ΥΠΕΧΩΔΕ φάκελος σύμφωνα με το άρ¬ 
θρο 13της ΚΥΑ 11014/7033/2003(332/Β/2003). 

14. Ο Φορέας του ΒΙΠΑ πρέπει να καταρτίσει και υπο¬ 
βάλει προς έγκριση στις αρμόδιες Υπηρεσίες ειδικό πρό¬ 
γραμμα συλλογής ανακυκλώσιμων αποβλήτων. 

15. Απαγορεύεται η απόρριψη λυμάτων των Μονάδων 
του ΒΙΠΑ σε ανοιχτούς υδάτινους αποδέκτες (ρέματα, 
χείμαρρους) ή στο δίκτυο όμβριων του ΒΙΠΑ. 

16. Ο Φορέας του ΒΙΠΑ πρέπει να φροντίζει για τον κα¬ 
θαρισμό και την συντήρηση του αποχετευτικού δικτύου 
και του δικτύου όμβριων, ώστε να εξασφαλίζεται η εύ¬ 
ρυθμη λειτουργία αυτών. 

17. Για την αποφυγή πλημμύρων, πρέπει να κατασκευα¬ 
σθούν τα κατάλληλα τεχνικά έργα βάσει ειδικής μελέτης, 
λαμβάνοντας υπόψη το ανάγλυφο και γενικότερα τις ιδι¬ 
αιτερότητες της περιοχής. 

18. Γ ια την περίπτωση συγκράτησης των υδάτων πυρό¬ 
σβεσης να προβλεφθεί περιφερειακός συλλεκτήριος 
αγωγός, που να εξυπηρετεί και την αντιπλημμυρική προ¬ 
στασία του ΒΙΠΑ. 

19. Τα δίκτυα ακαθάρτων και όμβριων πρέπει να ολο¬ 
κληρωθούν και να είναι έτοιμα προς λειτουργία πριν την 
έναρξη λειτουργίας του ΒΙΠΑ. 

20. Η διαχείριση των μεταχειρισμένων ορυκτελαίων, 
που προκύπτουν από τις αλλαγές λαδιών των μηχανημά¬ 
των, να γίνεται με μέριμνα της κάθε επιχείρησης και σύμ¬ 
φωνα με την διαδικασία που προβλέπεται στις διατάξεις 
του ΠΔ82/2004(ΦΕΚ64/Α/2004) «Μέτρα και όροι και πρό¬ 
γραμμα για την εναλλακτική διαχείριση των αποβλήτων 
λιπαντικών ελαίων». Απαγορεύεται η ανεξέλεγκτη απόρ¬ 
ριψή τους στο περιβάλλον ή μαζί με τα υπόλοιπα απόβλη¬ 
τα της Μονάδας. 

21. Τα στερεά απόβλητα που προκύπτουν από το ΒΙΠΑ 
και ανήκουν στον κατάλογο των μη επικινδύνων να συλλέ- 
γονται και να διαχειρίζονται στην πηγή σε αξιοποιήσιμα και 
μη, να αποθηκεύονται σε ειδικούς κάδους και χώρους υπό 
κατάλληλες υγειονομικές συνθήκες, σύμφωνα με τα ορι¬ 


ζόμενα στην ΚΥΑ 50910/2727/2003 (ΦΕΚ1909/Β/ 2003). Τα 
αξιοποιήσιμα (π.χ. χαρτιά, πλαστικά, μέταλλα, γυαλιά) να 
διατίθενται για ανακύκλωση, τα δε μη αξιοποιήσιμα να 
απομακρύνονται για διάθεση είτε από τα συνεργεία του οι¬ 
κείου ΟΤΑ ή από εργολάβο αποκομιδής που διαθέτει σχε¬ 
τική άδεια διαχείρισης στερεών αποβλήτων από τη ΝΟΜ. 
ΑΥΤ. ΤΡΙΚΑΛΩΝ. Για την ανακύκλωση στερεών αποβλή¬ 
των (μετάλλων, γυαλιών, χαρτιών κλπ) ο Φορέας Διαχείρι¬ 
σης του ΒΙΠΑ να καταρτίσει και να υποβάλει προς έγκριση 
στην αρμόδια Υπηρεσία του ΥΠΕΧΩΔΕ ειδικό πρόγραμμα 
συλλογής ανακυκλώσιμων στερεών αποβλήτων και να 
εγκαταστήσει ειδικούς κάδους συλλογής των ανακυκλώ¬ 
σιμων αποβλήτων ανά κατηγορία. Κατά τα λοιπά ισχύουν 
οι διατάξεις της ΚΥΑ 50910/2727/2003 (ΦΕΚ 1909/Β/2003) 
τις οποίες ο ενδιαφερόμενος οφείλει να τηρεί. Η διαχείρι¬ 
ση τυχόν επικινδύνων αποβλήτων να γίνεται σύμφωνα με 
τις διατάξεις της ΚΥΑ 19396/1997 (ΦΕΚ 604/Β/18.7.1997). 
Τα επικίνδυνα απόβλητα να παραδίδονται σε αδειοδοτη- 
μένες εταιρείες μετά από σχετική έγκριση και να τηρού¬ 
νται τα σχετικά παραστατικά. Γ ενικά όλη η διαχείριση 
των στερεών αποβλήτων πρέπει να γίνεται σύμφωνα με 
σχετική μελέτη διαχείρισης η οποία είναι αναγκαίο να συ¬ 
νταχθεί με ευθύνη του Φορέα του έργου λαμβάνοντας 
υπόψη τα ανωτέρω. 

22.0 Φορέας του ΒΙΠΑ να εφοδιασθεί με οριστική άδεια 
διάθεσης στερεών αποβλήτων από την αρμόδια Νομαρ¬ 
χιακή Υπηρεσία. 

23. Ειδικά για τα απόβλητα συσκευασιών και τα από¬ 
βλητα ηλεκτρικού και ηλεκτρονικού εξοπλισμού και υλι¬ 
κών τηλεπικοινωνιών πρέπει να υπάρχει ξεχωριστή υπο¬ 
δομή συλλογής και να διατίθενται σε ειδικές αδειοδοτη- 
μένες εταιρείες διαχείρισης. Επίσης οι υπόχρεες 
επιχειρήσεις (παραγωγοί, εισαγωγείς, διαχειριστές κλπ) 
οφείλουν σύμφωνα με το Ν. 2939/2001 να συμμετέχουν 
σε εγκεκριμένα συστήματα εναλλακτικής διαχείρισης 
των αντίστοιχων αποβλήτων. 

24. Ο Φορέας του ΒΙΠΑ πρέπει να φροντίσει ώστεηχω- 
ροθέτηση των Μονάδων να γίνει κατά το δυνατόν κατά 
ομοειδείς δραστηριότητες, ώστε να διευκολυνθούν οι 
Μονάδες αυτές να εγκαταστήσουν από κοινού, όπου είναι 
αναγκαίο, τα απαιτούμενα συστήματα αντιρρύπανσης. 

25. Στο χώρο του έργου για λόγους πυρασφάλειας να 
μελετηθεί και να κατασκευασθεί μόνιμο υδροδοτικό δί¬ 
κτυο με πυροσβεστικές φωλιές, που θα καλύπτουντα κτί¬ 
ρια καιτον περιβάλλοντα χώρο και κεντρική δεξαμενή πυ¬ 
ρόσβεσης, ώστε να μπορεί να προσεγγίσει πυροσβεστικό 
ελικόπτερο και να ανεφοδιαστεί από αυτή. 

26. Πρέπει να ορισθεί κατάλληλο επιστημονικό προσω¬ 
πικό από τον Φορέατου ΒΙΠΑ για τηνπαρακολούθηση της 
ορθής εφαρμογής των περιβαλλοντικών όρων. 

27. Οι Μονάδες που θα εγκατασταθούν στο ΒΙΠΑ 
πρέπει: 

• να τηρούν τις εκάστοτε περιβαλλοντικές και πολεο- 
δομικές διατάξεις, 

• να εφοδιασθούν με Έγκριση Περιβαλλοντικών Όρων 
στην οποία θα αναγράφονται οι υποχρεώσεις και τα μέ¬ 
τρα προστασίας του περιβάλλοντος που οφείλουν να τη¬ 
ρούν, σύμφωνα με τις διατάξεις του Ν. 3010/2002, της 
ΚΥΑ 15393/2332/2002, και της ΚΥΑ 11014/703/2003. 

28. Ο Φορέας του ΒΙΠΑ πρέπει να φροντίσει για την σύ¬ 
νταξη ειδικού κανονισμού, ο οποίος μεταξύ των άλλων να 
περιλαμβάνει σαφώς τους όρους και προϋποθέσεις λει¬ 
τουργίας όλων των κοινόχρηστων αντιρρυπαντικών υπο¬ 
δομών (δικτύου ακαθάρτων, δικτύου όμβριων, κλπ) και 

των πρακτικών περιβαλλοντικής διαχείρισης του πάρκου 
(ανακύκλωση υλικών, εξοικονόμηση ενέργειας κλπ) κα¬ 
θώς και τις γενικές υποχρεώσεις για την προστασία του 
περιβάλλοντος από κάθε Μονάδα που θα εγκατασταθεί 
στο ΒΙΠΑ. 

5. Χρονικό διάστημα ισχύος των περιβαλλοντικών όρων. 

Οι παραπάνω αναφερόμενοι περιβαλλοντικοί όροι ισχύ¬ 
ουν για πέντε (5) χρόνια από την ημερομηνία έκδοσης της 
απόφασης, με την επιφύλαξη των διατάξεων του άρθρου 
12, παρ. 2, της Κ.Υ.Α. 11014/703/Φ104/ΦΕΚ332/Β/2003 
και με την προϋπόθεση ότι δεν θα επέλθει εν τω μεταξύ 
μεταβολή των δεδομένων βάσει των οποίων εκδίδεται η εν 
λόγω απόφαση. Εγκαίρως πριν την λήξη αυτής της προ¬ 
θεσμίας ο Φορέας Διαχείρισης της πρέπει να υποβάλει 
σχετική αίτηση προς την αρμόδια Υπηρεσία του Υπουρ¬ 
γείου Ανάπτυξης, προκειμένου να εξετασθεί η αναθεώ¬ 
ρηση των περιβαλλοντικών όρων και η παράταση ισχύος 
της Απόφασης. 

Η εφαρμογή των περιβαλλοντικών όρων της παρούσας 
απόφασης αποτελεί απαραίτητη προϋπόθεση για την 
υλοποίηση του έργου ή της δραστηριότητας και βαρύνει 
το Φορέα του ΒΙΠΑΦαρκαδόνας. 

Η παρούσα Απόφαση και η υποβληθείσα σχετική ΜΠΕ 
πρέπει να είναι διαθέσιμες και να επιδεικνύονται από τον 
φορέα του ΒΙΠΑ σε κάθε αρμόδιο ελεγκτικό όργανο που 
διενεργεί έλεγχο στις εγκαταστάσεις του ΒΙΠΑ, σύμφωνα 
με την κείμενη νομοθεσία. 

Η μη τήρηση των όρων της παρούσας απόφασης ή η 
καθ’ υπέρβασή τους πραγματοποίηση έργων και δραστη¬ 
ριοτήτων, που επιφέρουν υποβάθμιση του περιβάλλο¬ 


ντος, συνεπάγονται - πέραν των κυρώσεων βάσει άλλων 
διατάξεων της κείμενης νομοθεσίας - την επιβολή στους 
υπεύθυνουςτου έργου των κυρώσεων που προβλέπονται 
από τις διατάξεις των άρθρων 28, 29 και 30 του Ν. 
1650/1986, όπως τροποποιήθηκε με τον Ν. 3010/2002 
(ΦΕΚ91Α). 

Η παρούσα Απόφαση αφορά το σύνολο των εγκατα¬ 
στάσεων (κύριων και συνοδευτικών) του εξεταζόμενου 
ΒΙΠΑ και εξακολουθεί να ισχύει και σε περίπτωση αλλα¬ 
γής της επωνυμίας του φορέα του ΒΙΠΑ. 

Το οικείο Νομαρχιακό Συμβούλιο προς το οποίο κοινο¬ 
ποιείται η παρούσα Απόφαση οφείλει να προβεί εντός πέ¬ 
ντε (5) ημερών από τη λήψη της Απόφασης αυτής στην 
δημοσιοποίησή της στον Τύπο και στον πίνακα ανακοινώ¬ 
σεων της Νομαρχίας, σύμφωνα με τις διατάξεις του άρ¬ 
θρου 5 της ΚΥΑ 37111/2021/03. Τα έξοδα δημοσιοποίη¬ 
σης της Απόφασης βαρύνουν τον φορέα εκμετάλλευσης 
του ΒΙΠΑ. 

Άρθρο 6 
Έναρξη ισχύος 

1. Η απόφαση αυτή να δημοσιευθεί στην Εφημερί¬ 
δα της Κυβερνήσεως και έχει ισχύ από την ημέρα της 
δημοσίευσης. 

Αθήνα, 18 Φεβρουαρίου-2005 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΑΝΑΠΤΥΞΗΣ ΔΗΜΟΣΙΩΝ ΕΡΓΩΝ 

ΔΗΜΗΤΡΙΟΣ ΣΙΟΥΦΑΣ ΓΕΩΡΓΙΟΣ ΣΟΥΦΛΙΑΣ 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-ΐΌΠι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ίπΙθΓΠθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυπ>, ποσό το οποίο αφορά 
ταχυδρομικά έξοδα. 

» Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτ>. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβΓπβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























